Vânători (Mureș)

Vânători [vınətorj] (hungare: Héjjasfalva [he:jaŝfalva], germane: Teufelsdorf) estas komunumo en Rumanio oriente de Sighișoara. Administre apartenas al ĝi la vilaĝoj Archita (Erked), Șoard (Küküllősárd), Feleag (Magyarfelek) kaj Mureni (Szederjes).

 Situo 
Vânători situas sur la suda bordo de Târnava Mare. La komunumon nord-oriente limas la distrikto Harghita kaj sude la distrikto Brașov.

En Vânători la nacia vojo DN13C debranĉiĝas de la nacia vojo DN13. Vânători havas haltejon ĉe la fervoja linio inter Sighișoara kaj Braŝovo.

 Loĝantaro 
En 1910 ĝi havis 1 534 loĝantojn (hungaroj, rumanoj) kaj en 1992 1 595 (rumanoj, 32 % da hungaroj).

 Historio 
Ĝia unua skriba mencio estas el 1329. Originale ĝi estis saksa vilaĝo, sed ĉirkaŭ 1500 ĝia loĝantaro pereis, kaj anstataŭ ĝi loksidiĝis hungaraj servutuloj. Ĝia rumana loĝantaro loksidiĝis en la 17-a jarcento. Ĝis 1919 ĝi apartenis al Hungario (Nagy-Küküllő).

 Fonto 
 Magyar nagylexikon, 1–18, 1993–2004, Budapest.

 Renomaj personoj 
 Zoltán K. Adorjáni (Héjjasfalva, 10-a de oktobro 1880 – Acățari, 28-a de julio 1933): popolkultivanto, redaktoro
 János Csiszér (Héjjasfalva, 18-a de aprilo 1883 – Budapest, 30-a de aprilo 1953): skulptisto

 Eksteraj ligiloj 

 Interaga mapo de la distrikto Mureș
 Popolnombrado 2002 

Kategorio:Komunumoj de distrikto Mureș
Kategorio:Vilaĝoj de distrikto Mureș
Kategorio:Vilaĝoj de Rumanio
Kategorio:Distrikto Mureș